Mens der er masser af jurister og statskundskabsuddannede på stemmesedlerne ved årets folketingsvalg, så er udvalget anderledes begrænset for landets ingeniører og personer med videregående naturvidenskabelige uddannelser, hvis de ønsker at stemme på nogen, der har samme baggrund som dem selv. De har nemlig kun 35 kandidater at vælge mellem.



Klima, energi, infrastruktur og uddannelse er blandt emnerne, når danskerne går til valg i maj og juni. Ingeniøren dækker de tekniske og naturvidenskabelige emner, der er relevante for de to valgkampe op til europaparlamentsvalget 26. maj og folketingsvalget 5. juni. ing.dk/fokus/valg-2019

Det viser en gennemgang, som Ingeniøren har foretaget af landets 900 kandidater til Folketinget på baggrund af svar fra partiernes presseorganisationer og Danmarks Statistiks liste over de opstillede kandidater.

Mest bemærkelsesværdigt er fraværet af kandidater af denne type hos Venstre, der ifølge meningsmålingerne står til at blive landets næststørste parti. Socialdemokratiet illustrerer dog, at der ikke nødvendigvis er nogen sammenhæng mellem et partis størrelse og dets andel af naturvidenskabelige kandidater.

Det er nemlig Alternativet, der bliver listens topscorer med kandidater. Dernæst kommer Radikale Venstre og Nye Borgerlige med fire kandidater hver.

Der tages forbehold for, at listen kan vise sig at være ukomplet, da ikke alle kandidater i dag arbejder indenfor det felt, de oprindelig er uddannet indenfor – ligesom ikke alle partier fører opsyn med deres kandidaters uddannelse.

Kender du til en kandidat med en ingeniørfaglig eller naturvidenskabelig baggrund, der ikke er på listen, så skriv gerne til sfr@ing.dk. Så sørger vi for at opdatere listen.

Se også den endnu kortere liste over kandidater med it-faglig baggrund hos vores søstermedie Version2.